องค์กรเอกชนยื่น จ.ม.เปิดผนึกถึงนายกฯ ตู่ เสนอยุทธศาสตร์ลดความรุนแรงเพศหญิงในสถานบันเทิง
มูลนิธิเอ็มเพาเวอร์ เป็นตัวแทน 14 องค์กร ยื่น จ.ม.เปิดผนึกถึงนายกรัฐมนตรี นำเสนอยุทธศาสตร์ลดความรุนแรงต่อเพศหญิงในสถานบันเทิง ชี้หากรับจะเกิดผลดีต่อสังคม12 พ.ค.2558 องค์กรเอกชนที่ทำงานเรื่องเพศและผู้หญิง นำโดยมูลนิธิเอ็มเพาเวอร์ ทำจดหมายเปิดผนึกถึงพลเอกประยุทธ์ จันทร์โอชา นายกรัฐมนตรี เสนอให้มีการปฏิรูปสังคมไทยเพื่อลดความรุนแรงต่อประชาชนเพศหญิง โดยเฉพาะความรุนแรงที่เกิดขึ้นกับผู้หญิงที่ทำงานในสถานบันเทิงองค์กรดังกล่าวร่วมกับสถานบริการและประชาชน นำเสนอข้อเสนอแนวทางปฏิรูป แผนยุทธศาสตร์เพื่อลดความรุนแรงในแหล่งสถานบันเทิง ในด้านต่างๆ รายละเอียด ดังนี้1. ให้มีแผนควบคุมธุรกิจสถานบันเทิง ให้เหมาะสมกับสังคม โดย1.1 ออกใบอนุญาต ให้ทำธุรกิจสถานบันเทิงตามกฎหมายสถานบริการ1.2 ควบคุมจำนวนแรงงาน และจำนวนสถานประกอบการ1.3 กำหนดระยะเวลาผ่อนผัน การจัดระเบียบ และ1.4 บังคับใช้ระเบียบด้วยความยุติธรรมครอบคลุมถึงพนักงานบริการสามารถเข้าถึงสิทธิเป็นเจ้าทุกข์ ดำเนินคดีต่อผู้กระทำผิดได้ โดยตนเองไม่มีความผิด2. ให้มีข้อมูลประชาสัมพันธ์เกี่ยวกับยุทธศาสตร์การจัดระเบียบนี้อย่างทั่วถึง3. ให้มีการกำหนดการลงโทษผู้ที่ไม่ร่วมมือเป็นขั้นตอน โดยการตักเตือน (ใบเหลือง ใบแดง)4. ให้มีแผนการฟื้นฟูสำหรับคนที่ต้องการเลิกอาชีพและโอกาสทางเลือกในอาชีพอื่น4.1 โดยมีการอบรมฝึกอาชีพถึงขั้นประกาศนียบัตร4.2 จัดให้มีกองทุนเพื่อการศึกษาและการประกอบอาชีพในอาชีพใหม่ในตอนท้ายของจดหมายเปิดผนึก ระบุถึงผลดีต่อสังคมในการที่รัฐบาลดำเนินการข้อเสนอข้างต้นว่า จะช่วยให้รัฐบาลควบคุมจำนวนแรงงานและสถานประกอบธุรกิจบันเทิงได้ ลดผลประโยชน์ (การคอร์รัปชัน) การคุ้มครองธุรกิจสีเทา การอำนวยความสะดวก หรือ ส่วย ให้น้อยลง มีจำนวนผู้ที่ได้รับการอบรม เลือกประกอบอาชีพอื่นเพิ่มขึ้น แหล่งสถานบันเทิงอยู่ภายใต้กฎหมายของบ้านเมือง และลดปัญหาความรุนแรงต่อเพศหญิงในสังคม โดยเฉพาะ ในแหล่งธุรกิจสถานบันเทิง
มูลนิธิเอ็มเพาเวอร์ เป็นตัวแทน 14 องค์กร ยื่น จ.ม.เปิดผนึกถึงนายกรัฐมนตรี นำเสนอยุทธศาสตร์ลดความรุนแรงต่อเพศหญิงในสถานบันเทิง ชี้หากรับจะเกิดผลดีต่อสังคม 12 พ.ค.2558
ความรุนแรง,มูลนิธิเอ็มเพาเวอร์,ยุทธศาสตร์,สถานบันเทิง,เพศหญิง